
העברת שיעור פרק ה'

יהושע מל את ישראל (א-ט)
1. תגובת עמי כנען למעבר הירדן -  הפסוק הראשון של הפרק: "ויהי כשמע כל מלכי האמרי… וימס לבבם…", התפעלות מהנס והתקיימות הבטחת ה'. המלבי"ם מסביר שפסוק זה לא רק מראה את התקיימות ההבטחה אלא גם מסביר מדוע יכלו להתפנות כעת לעשות ברית מילה ולא חששו "שלכן לא התירא מלמול אותם בעת ההיא, ולא ירא פן יכו אותם יושבי הארץ בהיותם כואבים".
2. ברית מילה – "ושוב מול את בני ישראל שנית". הרלב"ג מסביר כי ערב היציאה ממצרים היתה מילה המונית לפני הקרבת קרבן פסח ו"לתכלית שינחלו אז את הארץ" אולם כיון שחטאו והתעכבו במדבר 40 שנה "הוצרכו עתה שנית"  שהרי ברית המילה הכרחית לקראת הכניסה לארץ (ראה בהמשך).
הברית מתקיימת בי"א בניסן[footnoteRef:1], שלושה ימים לפני קרבן פסח.
כל יוצאי מצרים היו נימולים והם מתו במדבר. כל הנולדים במדבר לא נימולו[footnoteRef:2] ואותם מל יהושע. ומדוע לא מלו במדבר ? משום שלא ידעו מתי יעלה עמוד הענן ומתי יסעו…, וסכנה גדולה היא להטלטל מיד לאחר המילה.  [1:  "...שנאמר {יהושע ד-יט} והעם עלו מן הירדן בעשור לחדש הראשון, בעשרה לא מהילי משום חולשא דאורחא..." (יבמות ע"א, ע"ב, אולם בירושלמי פסחים פ"ח, ה"ח מובאת דעה שנימולו בעשירי)
]  [2:  מלבד שבט לוי שמפאת מעלתם וקדושתם נימולו במדבר. "…ובריתך ינצורו" – (רש"י לג, ט) "ברית מילה, שאותם שנולדו במדבר… של ישראל לא מלו את בניהם והם היו מולין ומלין את בניהם". 
] 

כעת כשנכנסים לארץ, זה הזמן למול ולהעיד על הקירבה שלנו אל ה', קשר מיוחד יש בין המילה לא"י "…כך אמר הקב"ה לאברהם אבינו "ונתתי לך ולזרעך אחריך את ארץ מגוריך"  על מנת "ואתה את בריתי תשמר" (ב"ר ט"ו ט'). המילה מכשירה את הכניסה לארץ ישראל, המציאות של ישראל ערלים היא מגמת חיים הפוכה לכל מהות הארץ ועל כן נאמר: "היום גלותי את חרפת מצרים מעליכם…".(יהושע, ה', ט'). 
פעם הרב דרוקמן ציטט לנו זוהר, שלישמעאל (ערבים) יש אחיזה מסויימת בארץ  ישראל, בגלל שהם עושים ברית מילה (ללא פריעה)
ביום י"א בניסן ציוה ה' את יהושע לעשות חרבות צורים דהיינו חרבות חדים מאוד שבכך לא יהיו מכאוביהם קשים, ובזה למול שנית את כל כלל ישראל, וה' ציוה לו להכין הרבה חרבות צורים שהיות והי' צריך למול את כל בנ"י ביום אחד ואם תתקלקל אחת תהא אחרת מוכנה מיד תחתיה,
יהושע כינס את העם והוא בעצמו מל את "כל" ישראל ביום ההוא אפי' שכבר הי' זקן בן 96 שנה, ולא אמרו ישראל עכשיו שאנו נמצאים מול יריחו העיר הבצורה ביותר מכל העיירות בא"י ולשם כינסו את כל כוחות יושבי הכנעני ולפני המלחמה נחליש את עצמינו בברית מילה, והרי הגויים יבואו אליהם עתה כשאנחנו חולים ויהרגנו, אלא האמינו ישראל בה' ובמשה עבדו ומלו עצמם בלי שאלות, אסף יהושע את כל הערלות ועשה מהם גבעה גדולה ולכן קראו למקום ההוא גבעת הערלות, והי' יוצא מהם ריח לא נעים, אמר הקב"ה חביב עלי ריח זה כאילו הקריבו עצמם לפני. 
ואחר שגמר יהושע למול את כל בנ"י אמר ה' היום גלותי (מל' הסירותי = רש"י, או מל' גלגל וסיבוב = מצודת ציון, או מל' העברתי = מצו"ד) את חרפת מצרים מעליכם. 

קרבן פסח ואכילת המן (י'-י"ב)
3.  נסכם את סדר הזמנים על הלוח:

י' בניסן  : מעבר ירדן.
י"א בניסן : (כנראה) מלו.
י"ב – י"ג : ישבו במחנה עד חיותם.
י"ד בניסן : הקרבת קרבן פסח. הפסח הראשון בא"י – בהלל בשירה ובזמרה, הודאה על הכניסה לארץ.
ליל ט"ו בניסן : ליל הסדר.
ט"ז בניסן : הקרבת קרבן העומר.

קרבן העומר– מנין היה לבנ"י קמח לאפיית מצות ? הרי עד יום ט"ז בניסן היה איסור "חדש" לאכול מן התבואה ! רש"י אומר שבז' באדר פסק המן והוא נשמר בתוך כלים, אולם זה לא עוזר לאפיית מצות. ניתן לומר שהיה להם קמח מארץ סיחון ועוג או שקנו מסוחרים מקמח של השנה שעברה וממנו אכלו מצות בט"ו בניסן. והיה להם בזה נס גדול שכשנכנסו לא"י זרעו תבואה בי' ניסן (כדי שלא יהיה תבואה שגדלה בשדה של גוים) ועפ"י נס גדל מהר שקצרו זאת בט"ז ניסן והקריבו את העומר באותו יום, וי"א שבשעה שנכנסו לא"י מצאו התבואה שגדלה ב' שליש, והשליש האחרון גדל בידי ישראל ונקראה תבואה של ישראל, וזה גם נס גדול ששליש גדל בזמן קצר כזה.
"וישבת המן ממחרת…" – המן שבת ממחרת ביום ט"ז בניסן, ואז הקריבו את העומר ואכלו מהתבואה החדשה וכפי שנאמר " ויאכלו מתבואת ארץ כנען בשנה ההיא" ותבואה הכוונה לתבואה החדשה. 
בדיוק למחרת שהתחילו לאכול קמח וכעת יכולים לאכול מהתבואה החדשה, בדיוק אז הסתיים המן –  איזו השגחה.
כאן מסתיימות כל ההכנות לכניסה לארץ כולל הכניסה עצמה. ההכנות החלו בז' בניסן (לדעת הגר"א).    (או בה' בניסן בשליחת המרגלים לדעת רש"י (ב, א). 

פגישה עם המלאך (יג-טו)
פגישת יהושע עם המלאך – יהושע טרוד בכיבוש הארץ. יריחו היתה יעד מבוצר היטב. אולי הולך לבדו כדי לראות את השטח כמפקד שרוצה לראות את השטח במו עיניו ולהוביל, ולפתע איש עם חרב שמתברר שהוא מלאך. לשם מה בא המלאך ? – לעודד ולחזק את יהושע. הוא בעצם בא לומר לו שה' עמו במלחמה (ולכן בא עם חרב).
"ויהי בהיות יהושע ביריחו" –  בגבול יריחו... הקב"ה שלח מלאכו ליהושע כדי לחזקו לכבשה ולבשרו, ונראה לו כדמות 'איש וחרבו שלופה בידו', [שזה] מורה על הגבורה ועל הנצוח, [וזה היה ] כמו שנראה ליעקב אבינו ונאבק עמו לחזקו ולבשרו, כמו שאמר לו: 'כי שרית עם אלוהים ועם אנשים ותוכל'. וכן בא ליהושע זה המלאך וחרבו שלופה בידו כדמות גבור מנצח והוא שאמר ליהושע: 'ראה נתתי בידך את יריחו ואת מלכה'. (רד"ק)

בחז"ל מובא שהמלאך העיר ליהושע[footnoteRef:3] שהעם צריכים ללמוד בכל רגע פנוי ואכן מייד במלחמה הבאה יהושע פעל כך. אך ודאי שקודם כל יש להדגיש את הפשט שבא לחזקם. אם מחליטים להביא את המדרש, זה יכול להיות רק כתוספת לאחר הבנת הפשט ורק לילדים גדולים. [3:  "עתה באתי וגו' אמר לו אמש ביטלתם תמיד של בין הערבים ועכשיו ביטלתם תלמוד תורה על איזה מהן באת אמר לו עתה באתי מיד (יהושע ח', ט') וילן יהושע בלילה ההוא בתוך העם וכתיב (שם, שם, י"ג) בתוך העמק מלמד שלן בעומקה של הלכה (עירובין סג, ע"ב לפי גירסת הגהות הב"ח)] 

יש להדגיש שיהושע משתחווה לכבוד ה'.
"ובעבור זה המשתחווה למלאך מצד עצמו וכוחו הוא מקצץ בנטיעות והוא עובד עבודת אלילים...אבל המשתחוה לו מצד שהוא שליח המלך הוא כבוד אל המלך. ובעבור זה היה מותר ליהושע להשתחוות... לפי שההשתחוויה ההיא היתה לכבוד ה' להיות זה שלוחו..." (ספר העיקרים ב, כ"ח)
[bookmark: _GoBack]ואמר לו המלאך של נעליך מעל רגליך שהמקום הזה אשר אתה עומד עליו אדמת קדש היא שהשכינה שרויה כאן, מיד חלץ יהושע נעלו והבטיחו המלאך לעזור לו במלחמתו וא"ל שהוא יכבוש את יריחו בדרך נס ולא בדרך הטבע. וכאן התקיים ברכת יעקב ליוסף המלאך הגואל אותי מכל רע יברך את הנערים שהם יהושע משבט אפרים וגדעון משבט מנשה, ואכן המלאך נגלה לשניהם ליהושע כאן וגם לגדעון כמוזכר בנביא שופטים ובירך אותם. 

